File:Rashidun Caliphs Umar dan Al-Khattāb - عُمر بن الخطّاب ثاني الخلفاء الراشدين.svg Umar, ko kuma Omar a Larabci kuma عمربن الخطاب Umar dan Al'Khattab hausa Umaru dan Kaddabi Allah ya kara yarda da shi. Daya ne daga cikin manyan Sahabban Annabi Muhammad (s.a.w), kuma shine na biyu cikin halifofin Musulunci. Yana daya daga cikin Halifofinnan guda Hudu na Halifancin Annabta, sannan kuma yana daya daga cikin sahabbai goman da Annabi yayima bushara da Aljanna tun suna Duniya. Umar ya kasan ce mai taka tsantsan tare da gudun duniya, kasancewar sa mutumin da yayi kaurin suna kwarai wajen rarrabewa tsakanin gaskiya da karya ne yasa akayi masa lakabi da Al'faruk, ma'ana mai raba karya da gaskiya. Umar ya kasance babban jagora, kuma dukkannin hadisai ruwayar shi ana kallonsu a matsayin hadisai ingantattu. An haifi Sayyiduna Umar a birnin Makka daga kabilar Banu Adiy. Mahaifinsa Al'Kattab ibn Nufayl mahaifiyar sa itace Hantama bintu Hisham, yar kabilar Banu Makhzun. A lokacin kuruciyar sa, Umar ya kasance yana taya mahaifin sa kula da rakuman sa. Tun a lokacin kuruciyar sa Sayyiduna Umar ya kasance mai sha'awar koyon rubutu da karatu.